# SPRÁVA O ZÁKAZKE

podľa § 24 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

1. **Identifikácia verejného obstarávateľa, predmet a hodnota zákazky:**

**Verejný obstarávateľ**: Banskobystrická regionálna správa ciest, a.s., Majerská cesta 94, 974 96 Banská Bystrica

**Predmet zákazky:** **Pneumatiky, duše a vložky pre motorové vozidlá NA-N1, N2, N3, N3G, traktory a mechanizmy**

**Vyhlásené:** vo Vestníku pod značkou 20830-WYT dňa 26.05.2020

**Hodnota zákazky (spolu za všetky časti):** 185 000,00 EUR bez DPH

1. **Použitý postup zadávania zákazky:** Verejná súťaž – podlimitná zákazka
2. **Dátum uverejnenia oznámenia v Úradnom vestníku Európskej únie a vo Vestníku verejného obstarávania a čísla týchto oznámení:**

**Vestník verejného obstarávania (ÚVO):**

Výzva na predkladanie ponúk: 20830-WYT dňa 26.05.2020

1. **Identifikácia vybratých záujemcov a odôvodnenie ich výberu:**

Neaplikuje sa.

1. **Identifikácia vylúčených uchádzačov alebo záujemcov a odôvodnenie ich vylúčenia:**

NICHOLTRACKT, s.r.o., Fiľakovská 24, Lučenec 984 01, IČO: 31 583 466 - § 53 ods. 5 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Verejný obstarávateľ **vylúčil ponuku**, ak ponuka nespĺňa požiadavky na predmet zákazky alebo koncesie, uvedené v dokumentoch potrebných na vypracovanie ponuky.

1. **Odôvodnenie vylúčenia mimoriadne nízkych ponúk:**

Neaplikuje sa

1. **Identifikácia úspešného uchádzača a odôvodnenie výberu jeho ponuky, podiel zákazky alebo rámcovej dohody, ktorý úspešný uchádzač má v úmysle zadať tretím osobám, ak je známy**

Neaplikuje sa.

1. **Odôvodnenie použitia priameho rokovacieho konania :**

Neaplikuje sa.

1. **Odôvodnenie prekročenia lehoty podľa § 135 ods. 1 písm. h) a l) a prekročenie podielu podľa § 135 ods. 1 písm. k):**

Neaplikuje sa.

1. **Odôvodnenie prekročenia lehoty podľa § 133 ods. 2:**

Neaplikuje sa.

1. **Dôvody zrušenia použitého postupu zadávania zákazky:**

V zmysle § 57 ods. 2 ZVO, verejný obstarávateľ a obstarávateľ môžu zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania.

Verejný obstarávateľ zrušil predmetné verejné obstarávanie vzhľadom na skutočnosť, že počas realizácie predmetného verejného obstarávania v čase po predkladaní ponúk, došlo u verejného obstarávateľa k zmenám súvisiacim s predmetom zákazky – predovšetkým k zmene predpokladaného množstva obstarávaných tovarov, ako aj k podstatným zmenám týkajúcim sa požiadaviek verejného obstarávateľa na predmet zákazky (súvisiacich s definovaním technických požiadaviek na obstarávané tovary) a formy ich preukazovania. Verejný obstarávateľ ďalej uvádza, že prípadné zmeny súťažných podkladov po uplynutí lehoty na predkladanie ponúk nie je možné uskutočniť a tieto by zároveň mohli mať vplyv na účasť hospodárskych subjektov v predmetnom verejnom obstarávaní.

Z vyššie uvedených dôvodov verejný obstarávateľ v súlade s § 57 ods. 2 ZVO použitý postup zadávania zákazky zrušil.

1. **Odôvodnenie použitia iných ako elektronických prostriedkov komunikácie:**

Neaplikuje sa.

1. **Zistený konflikt záujmu a následne prijaté opatrenia:**

Neaplikuje sa.

1. **Opatrenia prijaté v súvislosti s predbežným zapojením záujemcov alebo uchádzačov na účely prípravy postupu verejného obstarávania:**

Neaplikuje sa.

1. **Odôvodnenie nerozdelenia zákazky na časti:**

Neaplikuje sa.